Ana Rucner dočekala je "Odom radosti", europskom himnom i i temom ovogodišnje biciklijade bicikliste koji su oko 11 sati u nedjelju pristizali na cilj 31. Večernjakove biciklijade na Jarunu.



Poznata hrvatska violončelistica i u popodnevnim satima izvela je ovu poznatu skladbu velikog Ludwiga van Beethovena na svom violončelu i oduševila prisutne koji su se cijeli dan zabavljali uz bogati glazbeno-zabavni program na obalama jarunskog jezera.



Više od dvije tisuće sudionika sudjelovalo je na tradicionalnoj biciklijadi, a mnogi su rekli kako im ovo nije prvi put, ali ni zadnji te da se uvijek s veseljem vraćaju.

>>Nakon vožnje 10 tisuća ljudi feštalo na Jarunu